
ÅRSBERETNING ULLENSAKER ORIENTERINGSLAG 2016

Styret i Ullensaker o-lag har i 2016 bestått av: 

 Leder: Kari Kamstrup Hovind

 Nestleder/leder teknisk komité: Terje Bråten 

 Leder trenings- og instruksjonskomité: Trine Ruud Bråten

 Kasserer: Gunnar Fosstveit

 Sekretær: Marianne Risebrobakken 

 Styremedlem/tur-o kontakt: Anne Catherine Ekroll 

 1.Varamedlem: Andreas Sedin
 2.Varamedlem: Odd Sletten	

Det har vært avholdt 6 ordinære styremøter i perioden. I tillegg har det vært møter i forbindelse med rekrutt-arbeid, tur-o, Stolpejakta og Romerike o-Weekend. Sistnevnte er et arrangement i Raumars regi der Ullensaker var tungt inne med flere viktig roller. Løpet ble arrangert på kartet Langelandsfjellet med Skogmo skole som arena.
 
Ullensaker o-lag hadde pr 31.12.2016:    104 medlemmer, fordelt på 45 kvinner og 59 menn. 39 av lagets medlemmer er under 20 år. Dette er en økning fra i fjor. Solveig og Hans Haug Ruud er lagets æresmedlemmer. 

Svein-Arne Kværner har sammen med tur-o kontakten vært ansvarlig for O-postjakta i 2016.(Se egen rapport.)

Familien Bråten har stått bak arbeidet med Stolpejakta. Se egen beretning.

11.mai hadde vi ulike arrangement i fobindelse med verdens orienteringsdag. Det ble sendt tilbud til alle skolene om ferdig opplegg.Dette benyttet 5 skoler seg av. I tillegg hadde vi Raumar-karusell fra Nordbytjernet samme kveld. 
”Finn fram dagen” ble arrangert fra Allergodt 4.juni.
Vi hadde også flere arrangement i Folkehelseuka som ble arrangert i månedskifte mai/juni i regi av Ullensaker kommune.
Ullensaker o-lag deltok med opplegg under årets Barnefestival i Storgata på Jessheim 29.mai.
Ullensaker o-lag deltok med O-skole på Friidrettsskolen til Ull/Kisa 27.-30. juni. Her var det klubbens ungdommer som var instruktører.

Årets suksess er Stolpejakta. Denne startet 1.mai med 100 stolper ute. Den ble avsluttet 1.november . Da hadde det vært 2643 deltakere som har tatt en eller flere stolper. 303 personer har tatt alle 100. Fam. Ruud Bråten med Vetle som hovedadministrator har gjort en stor jobb i dette.

Ullensaker O-lag har arrangert flere karusellløp i Raumar orientering.: 
Sprintkarusell fra Nordbytjernet     6.4.16
Raumarkarusell fra Nordbytjernet  11.5.16 (Verdens orienteringsdag)
Raumarkarusell fra Skogmo 1.6.16
Sommerkarusell Aurtjern: 29.6.16 (Avlyst p.g.a militærøvelse)
Raumarkarusell fra Allergot 14.9.16
Nattkarusell fra Nordbytjernet  12.10.16
Vi startet opp med trening for rekrutter og nybegynnere 11.april. Det ble helt bevisst kaldt trening fra start og ikke kurs for å ha en varig aktivitet. Treningen har vært gjennomført på mandager og fast sted har vært ved Nordbytjernet. 
Enkelte av de nye unge løperne har også prøvd seg på åpne løp, men her må vi fortsatt jobbe med å øke interessen for dette. 

Vi har også i 2016 løpere som hevder seg både internasjonalt og nasjonalt. Silje Ekroll Jahren har deltatt i flere World Cup løp. Hun var med i den Norske troppen til EM i Tsjekkia i mai og til VM i Strømstad i august. I VM fikk hun bl.a.8.plass i  sprint. 
Silje har fått fornyet sin plass på Norges orienteringsforbunds landslag for 2017. Gratulerer!
Vetle Ruud Bråten har slitt med skader denne sesongen. Men han var med og tok bronse med Raumar sitt herrer senior lag i NM stafett. Gratulerer! Han fikk også en 8.plass på NM mellomdistanse.
Vi viser ellers til flere resultater i eget vedlegg til  årsberetningen.

Ullensaker o-lag har også i år vært representert i Raumars styre ved Bent Skatvedt som leder, Tron Erik Hovind som kasserer og Anne Larsson Hovind som sekretær.
 
Klubben var representert på idrettsrådets årsmøte i mars og idrettsrådets LAM middelmøte i juni.

[bookmark: _GoBack]Vi hadde med deltakere på NOF`s kompetansehelg i november. Gaute Fosstveit, Christoffer Sletten og Kari K. Hovind deltok på kurs i løypetegning/karttegnings-verktøy. 

Vi ser tilbake på et bra år for Ullensaker o-lag. Det er generelt god økning i lokal aktivitet. Men vi er færre aktive ute på åpne løp. Det må det være et mål å gjøre noe med dette neste år!
Vi håper og tror at alle de små og store aktivitetene vi nå har i løpet av sommersesongen er en god reklame for orientering og kan trekke flere aktive på litt lengre sikt. Men det krever at vi står på !
Takk til alle som bidrar med smått og stort i Ullensaker o-lag i 2016!

 
Hovin 10.januar 2017
Kari Kamstrup Hovind










Årsberetning Trenings- og rekrutteringskomiteen 2016

Komiteen:
Komiteen har bestått av Trine Ruud Bråten (leder), Kari Kamstrup Hovind, Gunnar Fosstveit og Tiril Ruud Bråten
Rekrutt-trening 8-12 år:
Vi har hatt trening 21 mandager f.o.m 11. april t.o.m 24. Oktober (kl. 18.30-19.30)
Alle treningene har vært ved Nordbytjernet (Unntak: merkeprøven I Gjerdrum)
På siste trening hver måned har vi hatt enkel servering: Boller, pølser eller suppe.
Minst en av trenerne fra mandagstreningen har vært på Raumar-karusell på onsdager for å ta seg av de rekruttene som har ønsket å delta der.
Totalt har det vært 53 rekrutter innom treningen i løpet av sommeren + mange ivrige foreldre.
På høsten har det vært 26 aktive rekrutter. 
Det var 22 stk fra UOL som deltok på merkeprøve i Gjerdrum (18 bronse og 4 sølv)
Hovedtrener: Trine Ruud Bråten (ansvarlig for treningsopplegg, printing av kart og foreldrekontakt)
Trenere:	Kari Kamstrup Hovind, Tiril Ruud Bråten 
Hjelpetrenere: Terje Bråten, Andreas Sedin, Turid Hovind
Ved behov har vi også fått hjelp av andre medlemmer i klubben og foreldre.
Vi delte ut infobrosjyrer om rekrutt-treningen til alle skolene i kommunen før sesongstart, slik at alle på 4-7 trinn skulle få med en hjem. 
Det var informasjon om rekrutt-treningen på årets stolpejaktkart.
Det har blitt lagt ut informasjon om treninger og andre aktuelle arrangement på UOL´s hjemmeside under «rekrutter» gjennom hele sesongen.
I løpet av høsten har vi opprettet en lukket facebook-gruppe for foreldre og trenere.
Raumar o-karusell:
UOL har i år arrangert fem karuselløp: et sprintløp, tre vanlige karuselløp og et nattløp. I tillegg skulle vi arrangert et løp i sommerkarusellen, men dette måtte vi avlyse p.g.a militærøvelse i terrenget.
Verdens orienteringsdag (WOD) 11.mai:
Det ble laget ferdig opplegg til skolene på følgende steder: Algarheim skole, Gystadmarka skole, Hovin skole og Nordbytjernet. Vi vet at flere skoler benyttet dette tilbudet.
På kvelden arrangerte vi o-karusell ved Nordbytjernet

Andre arrangementer:
29.mai: Stand på Barnefestivalen i Storgata 
7.juni: Finn frem dag . Allergot u.skole 

Jessheim 13.01.17
Trine Ruud Bråten 




Årsberetning teknisk komité 2016

Kartutgivelser:
Til Stolpejakten 2016 ble det laget et nytt stort kartblad som dekker hele Jessheim, Vestmoen og Langelandsfjellet. Dette ble trykket opp i 10 000 eksemplarer.
Kartet er finansiert via Stolpejakten.

Kartplanen:
Kartplanen skal revideres i 2017.

Møte med VDG foreningene (vilt, dyreliv og grunneier): 
Det er ikke avholdt møter med VDG foreningene i kommunen vinteren 2016 fordi vi har et veldig begrenset treningstilbud.


13.01.2017 / Terje Bråten 








Årsberetning  O-postjakten 2016

Årets o-postjakt har blitt gjennomført på tradisjonelt vis. O-postjakt komiteen har i år bestått av Svein Arne Kværner, Hans Haug Ruud, Ragnar Sturzel, Jens Mathiesen, Frode Bekken og Anne Catherine Ekroll. Svein Arne Kværner har vært ansvarlig for O-postjakta sammen med Anne Catherine Ekroll. 

I år har kartene Langelandsfjellet, Åsmarka, Algarheim, Asakskogen (Nannestad) og Aurtjern. Det har vært satt ut 75 poster. Postene sto ute fra 1. mai til 26. september. 

Det ble delt ut merker og diplomer fra biblioteket på Jessheim lørdag 22. oktober.

Det har i år blitt solgt 83 konvolutter. Dette er en klar nedgang fra de siste årene da salget har ligget på ca. 130 konvolutter. Konvoluttene har blitt solgt fra G-sport på Jessheim og Kløfta og Norli bokhandel på Jessheim. 

O-postjakt komiteen har også i år lagt ned et stort arbeid med turorienteringen, og O-postjakta for 2017 er under planlegging. 


Nordkisa, 15. januar 2017

Anne Catherine Ekroll



Årsberetning Stolpejakten Ullensaker 2016

Komiteen: Vetle Ruud Bråten, Terje Bråten og Trine Ruud Bråten

Kartbrosjyre:
Til årets stolpejakt ble det laget et nytt stort kartblad som dekker hele Jessheim, Vestmoen og Langelandsfjellet. Dette ble trykket opp i 10 000 eksemplarer.
Det ble satt ut 100 stolper.
Stolpene sto ute fra 1.mai - 1.november.

Stolpejaktkartet ble delt ut i postkasser over store deler av kommunen. Dette ble gjort på dugnad. I tillegg var kartene tilgjengelig følgende steder:
-Servicetorget Ullensaker kommune
-Infodisken Jessheim storsenter
-Villmarksbutikken
-G-sport, Jessheim og Kløfta

Deltagere:
Totalt var det 2643 personer som deltok.
Tilsammen var disse innom 99163 stolper i løpet av sesongen.

Arrangementer:
1. mai: Åpning av stolpejakten. Stand ved Nordbytjernet
27.mai: Folkehelseuka,  deltok med stand i Romsaasparken
29.mai: Barnefestival, deltok med stand i Storgata

Økonomi:
-Salg av reklameplass på kartbrosjyre/stolper kr. 13.000,-
-Støtte fra Akershus fylkeskommune kr. 10.000,-
-Støtte fra Sparebankstiftelsen kr. 200.000,- (midler tildelt i 2015, men er fordelt på Stolpejakten 2015 og 2016)
-Fått 13 uttrekkspremier fra sponsorer.


Jessheim 13.01.17

Trine Ruud Bråten 

